A făcut turul Ungariei pe două roți. Secretul ciclistului Bagoly Levente.
Bagoly Levente a făcut 3 tururi pe distanţă lungă în Europa şi în Turcia în 2013, 2014 şi 2015. Levy a terminat pe locul doi în 2018 la Silk Road Mountain Race în Kîrgîstan. Transcontinental Race este cea mai mare cursă de biciclete din Europa.
Când împletești pasiunea cu munca susținută, ies lucruri minunate. Uite povestea unui român, care a făcut turul Ungariei pe bicicletă. Levente a străbătut 1.240 de kilometri în mai puţin de 5 zile şi a dormit în total cât dormi tu într-o noapte.Secretul e să fii pregătit mai mult din punct de vedere mental decât fizic, spune el. Iar alimentația joacă și ea un rol important. Nu consumă carne și nu are niciun viciu."Am studiat oamenii care au rezultate bune şi am observat o tendinţă că ăştia sunt vegetarieni, aşa că m-am lăsat şi eu de carne de vreo doi ani de zile. Cumva în timpul cursei mă transform, să zicem că sunt un fel de Hulk. Corpul meu deja e pregătit pentru astfel de concursuri. Mai mult trebuie să mă pregătesc mental", spune Bagoly Levente.Acum, Levy are în plan să participe la cea mai mare cursă din Europa, dar nu oricum, ci îmbrăcat în costum.Iar la jumătatea lunii septembrie vrea să facă și turul României."Fac un drum în jurul României ca un fel de protest şi să arăt că ăsta e cel mai lung drum pe care pot să îl fac anul ăsta", adaugă ciclistul.